# data[].attributes.body
Pozdrav iz Atene! 🏛️

Hvatanje zadnjih zraka sunca na Akropoli prije puta u Lamiju. Uz ovakve vidike, spremne smo za nove obrazovne izazove i učenje od naših domaćina!

# data[].attributes.body
🇬🇷 Prvi dan mobilnosti u Lamiji:

Naš Erasmus+ tim, ravnateljica Mirjana Boras te učiteljice Vjekoslava i Iva uspješno je započeo svoju radnu avanturu u Grčkoj.

Prva škola bila je 11. osnovna škola u Lamiji, čija ravnateljica i psihologinja su bile gošće naše škole u prosincu prošle godine.

Posebno nas je dirnulo što su nas grčki učenici pozdravili na hrvatskom jeziku! 🇭🇷🤝🇬🇷

Danas smo prošli kroz bogat program:

Ravnateljica njihove škole provela nas je kroz školu te smo detaljno analizirali način rada i specifičnosti grčkog rasporeda sati.

Razmijenili smo iskustva o radu s djecom s posebnim potrebama. Bilo je dragocjeno čuti na koji način grčki kolege pružaju podršku i prilagođavaju nastavu svakom djetetu.

Prisustvovali smo redovnoj nastavi i iz prve ruke vidjeli njihove pedagoške metode.

Dan smo završili u pokretu! Sudjelovali smo u radionici tradicionalnih grčkih plesova i osjetili pravi duh njihove baštine. 💃🎶

# data[].attributes.body
Drugi dan mobilnosti u Grčkoj bio je ispunjen emocijama, inovacijama i poviješću.

🎶 Jutro smo započeli u 7. osnovnoj školi u Lamiji, gdje su nam učenici priredili nezaboravan doček uz tradicionalnu pjesmu i ples. Energija i gostoprimstvo grčkih učenika doista su inspirativni!

🌍 Posebno važan dio dana bio je posjet Specijalnoj školi u Lamiji, jedinoj takvoj u cijeloj regiji. Uz obilazak suvremeno opremljenih učionica i upoznavanje s njihovim dnevnim ritmom, isprobale smo i njihove inovativne projekte.

🥽 Posebno nas je oduševila primjena VR naočala koje koriste za vježbanje fine motorike kod djece s posebnim potrebama – tehnologija koja otvara potpuno nove vidike u obrazovanju.

# data[].attributes.body
⚔️ Nakon radnog dijela, posjetile smo Centar povijesnih informacija u(Muzej Leonide - Innovative Museum of Thermopylae) u Termopilima, mjestu legendarne bitke.

Dan smo završile posjetom mjestu Kamena Vourla i opuštanjem u ljekovitim termama na ugodna 32°C. 🧖‍♀️✨

# data[].attributes.body
🇬🇷 Erasmus+

Četvrti dan proveli smo u radnom i inspirativnom okruženju 3. osnovne škole u Lamiji. 🏫📖

Profesorica engleskog jezika održala nam je predavanje o strukturi grčkog školstva. Bilo je zanimljivo uspoređivati sličnosti i razlike s našim sustavom u Hrvatskoj. 🇭🇷🔄🇬🇷

Sudjelovali smo na tri nastavna sata, promatrajući interakciju učitelja i učenika, metode poučavanja te ozračje u grčkim učionicama.

Vrijeme između satova iskoristili smo za neformalnu razmjenu iskustava uz kavu s kolegama iz drugih zemalja i domaćinima. ☕️🤝

Svaki sat proveden u drugoj školi donosi nam nove spoznaje koje ćemo rado primijeniti u radu s našim učenicima u OŠ Bukovac.

# data[].attributes.headline
Inclusion, Sustainability, Arts & STEAM in Education

# data[].attributes.subject
Inclusion, Sustainability, Arts & STEAM in Education

# data[].attributes.body
Danas smo sudjelovali na stručnom skupu pod nazivom "Inclusion, Sustainability, Arts & STEAM in Education" u organizaciji Uprave za osnovno obrazovanje Fthiotide i 4. osnovne škole u Lamiji.

Popodnevni sati bili su ispunjeni inspirativnim predavanjima stručnjaka iz cijele Europe:

• Inkluzija u prvom planu: Doznali smo više o strategijama podrške učenicima s posebnim obrazovnim potrebama, uključujući i zanimljive metode rada sa životinjama u učionici.

• Umjetnost i sport kao mostovi: Kolege iz Latvije podijelili su iskustva o tome kako umjetnost i sport pomažu u stvaranju inkluzivnog okruženja i jačanju timskog duha.

• STEAM i ekologija: Čuli smo inovativne pristupe iz Turske i Italije o povezivanju znanosti, tehnologije i održivog razvoja kako bismo potaknuli ekološku svijest kod naših učenika.

• Domaćini iz Grčke: Lokalni stručnjaci predstavili su nam primjere dobre prakse i inovativne pristupe koji se provode u grčkim osnovnim školama.

Skup smo završili okruglim stolom o izgradnji škola budućnosti, razmjenjujući ideje s kolegama iz Italije, Španjoljske, Poljske, Latvije, Turske i Italije.

Primile smo i certifikate za sve aktivnosti odrađene u ovom nezaboravnom tjednu.

# data[].attributes.body
U Ateni se ne smije bacati papir u WC (zbog uskih odvoda i kanalizacije).

Voda se prva poslužuje u kafićima i restoranima čim sjedneš.

Grčka kava: Priprema se isto kao turska, ali je obavezno zovite "grčka" (Ellinikos kafes).

Oprez s taksistima zbog mogućih pokušaja prevare.

Praznovjerje protiv uroka: Ako ti netko udijeli kompliment, često će nakon toga triput lagano "pljunuti" (zvuk ftu, ftu, ftu). Vjeruju da to tjera urok i zlu sreću od tebe.

Imendan je važniji od rođendana: Većina Grka nosi imena svetaca, pa je proslava imendana (yorti) često veći događaj od samog rođendana.

Plave kupole: One legendarne plave kupole na otocima poput Santorinija nisu tamo samo zbog estetike. Nekada se vjerovalo da plava boja tjera zlo, a i kiselina u toj specifičnoj boji navodno odbija insekte.

Masline su svetinja: Grčka ima više od 120 milijuna stabala maslina. Neka od njih, poput onog na Kreti (maslina u Vouvesu), stara su preko 3.000 godina i još uvijek daju plodove!

Grčki "ne": Ako netko lagano podigne glavu (ili samo obrve) i cokne jezikom, to znači "ne". Može biti zbunjujuće ako očekuješ klasično odmahivanje glavom lijevo-desno.

Sirtaki nije drevni ples: Iako svi misle da je to prastari narodni ples, Sirtaki je zapravo osmišljen 1964. godine za potrebe filma Grk Zorba.

# data[].attributes.body
Nakon intenzivnih radnih dana u školama, treći dan naše mobilnosti proveli smo na jednom od najfascinantnijih mjesta na svijetu. Posjetili smo Meteoru, kompleks pravoslavnih samostana izgrađenih na vrhovima golemih prirodnih kamenih stupova. 🏛️

Ovo UNESCO-ovo zaštićeno dobro ostavilo nas je bez daha. Saznali smo kako su redovnici stoljećima gradili ove nevjerojatne građevine, koristeći samo užad i ljestve. Panorame s vrhova stijena podsjetile su nas na snagu prirode i ljudsku ustrajnost. Razgledavanje unutrašnjosti samostana otkrilo nam je bogatstvo bizantske umjetnosti i arhitekture.

Iako je dan bio posvećen kulturnom bogatstvu Grčke, razgovori s našim domaćinima i ostalim gostima nastavili su se i tijekom puta. Razmjena ideja ne prestaje ni izvan učionica! 🌍🤝